<classify> Mchezo huo ambao ni mwendelezo wa ligi hiyo ulichezwa juzi kwenye uwanja wa Amaan mjini hapa. Polisi katika mzunguko wa kwanza wa ligi hiyo ilifungwa na Black Sailor mabao 2-1.Licha ya Polisi kuanza kwa kusuasua katika ligi hiyo, lakini katika mzunguko wa pili imeonekana kubadilika tangu kurudi ulingoni kwa aliyekuwa mwalimu wao, Ali Suleiman Mtuli ambaye awali aliondolewa.Tangu kurudi kwa mwalimu huyo Polisi ambayo inashika nafasi ya pili kutoka mkiani ikiwa na pointi nane mchezo huu ni wanne na kiwango cha timu hiyo kimeonekana kubadilika kila inaposhuka uwanjani licha ya kuwa imefungwa katika michezo mitatu mfululizo.Black Sailor ambayo inafundishwa na kocha Juma Awadhi kufuatia matokeo hayo imefikisha pointi 21 na kushika nafasi ya nne katika msimamo wa ligi hiyo ambayo inaongozwa na JKU yenye pointi 31, ikifuatiwa na Zimamoto yenye pointi 25 huku KVZ ikishika nafasi ya tatu ikiwa na pointi 23.Ligi hiyo inatarajiwa kuendelea tena leo kwa kupigwa mchezo mmoja utakaowakutanisha maafande wa KMKM na Kipanga.  <topic>: michezo 